Corrie ten Boom - www.bybelkennis.co.za
Christian living moves from what God has freely done for us in Christ to what we should freely do for others. —John Piper
Vergifnis is sekerlik een van die moeilikste dinge om te doen. Ons neig eerder na vergelding as vergifnis. Maar vergifnis is wat Christus van ons verwag: Vergeef ons ons oortredings soos ons ook dié vergewe wat teen ons oortree (Matteus 6:12). Dit is deel van die gebed wat Jesus vir sy dissipels geleer het. Kom ons kyk na 'n ware verhaal.
Corrie ten Boom (The Hiding Place) vertel van 'n ontmoeting met 'n wag van die Ravensbruck konsentrasiekamp na die oorlog
. Haar suster is daar oorlede en daar is sy aan allerhande ontstellende dinge blootgestel. Dit was tydens 'n kerkdiens in Munich. Na die diens kom hy na haar, steek sy hand uit en bedank haar vir haar boodskappe: "Om te dink, net soos u gesê het, Hy het my sonde afgewas." Sy probeer glimlag, sy sukkel om haar hand op te tel om sy hand te neem, sy voel niks nie – geen warmte of genade nie. Sy bid: "Jesus ek kan hom nie vergewe nie. Gee my U vergifnis." Toe sy sy hand neem, gebeur daar 'n ongelooflike ding met haar. Dit voel asof 'n stroom van haar na hom toe gaan en in hart kom daar 'n liefde vir hierdie man – 'n liefde wat haar amper oorweldig.
Vergifnis is nie 'n opsie wat God aan ons gee nie – dit is 'n opdrag. Ons moet vergewe al het mense teenoor ons oortree.